CELEX: 62017TN0613
Language: el
Date: 2017-08-04 00:00:00
Title: Υπόθεση T-613/17: Προσφυγή-αγωγή της 4ης Αυγούστου 2017 — La Guirigaña κ.λπ. κατά Ευρωπαϊκής Κεντρικής Τράπεζας (ΕΚΤ) και Ενιαίου Συμβουλίου Εξυγίανσης (SRB)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/40
            
         Προσφυγή-αγωγή της 4ης Αυγούστου 2017 — La Guirigaña κ.λπ. κατά Ευρωπαϊκής Κεντρικής Τράπεζας (ΕΚΤ) και Ενιαίου Συμβουλίου Εξυγίανσης (SRB)
   (Υπόθεση T-613/17)
   (2017/C 424/58)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: La Guirigaña, S.L. (Μαδρίτη, Ισπανία) και 7 άλλοι προσφεύγοντες-ενάγοντες (εκπρόσωπος: J. Díaz-Patón Porras, δικηγόρος)
   
      Καθών-εναγόμενοι: Ευρωπαϊκή Κεντρική Τράπεζα και Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο να δεχθεί ότι έχει παραδεκτώς ασκηθεί αγωγή αποζημιώσεως λόγω αστικής ευθύνης της Ευρωπαϊκής Ένωσης για πράξεις και παραλείψεις που μπορούν να αποδοθούν στην Ευρωπαϊκή Κεντρική Τράπεζα και σωρευτικώς προσφυγή ακυρώσεως κατά της αποφάσεως του Ενιαίου Συμβουλίου Εξυγίανσης της 7ης Ιουνίου 2017 και, κατόπιν της κατάλληλης διαδικασίας που προβλέπεται από τον νόμο, να εκδώσει τη δέουσα απόφαση με την οποία:
   
               —
            
            
               θα διαπιστώνει την ύπαρξη αστικής ευθύνης της Ευρωπαϊκής Ένωσης έναντι των προσφευγόντων·
            
         
               —
            
            
               θα ακυρώνει την απόφαση του Ενιαίου Συμβουλίου Εξυγίανσης της 7ης Ιουνίου 2017, ώστε αυτή να μην παράγει αποτελέσματα·
            
         
               —
            
            
               επικουρικώς, σε περίπτωση μη αποδοχής των προηγούμενων αιτημάτων, θα επιδικάζει στους προσφεύγοντες αποζημίωση βαρύνουσα το Ενιαίο Συμβούλιο Εξυγίανσης.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Álvarez de Linera Granda κατά Επιτροπής και Ενιαίου Συμβουλίου Εξυγίανσης.